OzLabs/hebrew-wiki-articles huggingface dataset:
ג'וליאן קוסטוב

ג'וליאן קוסטוב (בבולגרית: Юлиaн Костов; נולד ב-25 באוגוסט 1989) הוא שחקן, קולנוען ושחיין עבר בולגרי. קוסטוב חי ויוצר בלונדון ולסירוגין בלוס אנג'לס.<ref></ref>

== ביוגרפיה ==
קוסטוב נולד בוארנה, בולגריה. אביו הוא בעל עסק לוגיסטי ואמו שופטת. יש לו אחות צעירה, ליה קוסטובה. קוסטוב למד אנגלית כשהוא צפה בטלוויזיה האמריקאית.

קוסטוב למד בבית ספר תיכון בורנה. לאחר מכן החל ללמוד מנהל עסקים באוניברסיטת טילבורג, בהולנד. לאחר שנתיים הוא החליט לעבור לבריטניה כדי לעסוק במשחק, בהשראת הופעתו של הית' לדג'ר בסרט האביר האפל. הוא נרשם ללימודים באוניברסיטת ויילס בקרדיף (כיום אוניברסיטת קרדיף מטרופוליטן) וסיים תואר ראשון בלימודי מנהל עסקים בשנת 2011. באותה שנה התקבל לתיאטרון הנוער הלאומי באותה שנה. 

=== שחייה ===
קוסטוב מחזיק ביותר מ-60 מדליות כשחיין מקצועי, כולל מדליית ארד במשחקי הבלקן בשנת 2007. בגיל 12 היה קוסטוב לאלוף פנטאתלון בקבוצת הגיל שלו. הוא היה אלוף ארצות הבלקן בשחייה בין השנים 2005–2009.<ref></ref>

== פילמוגרפיה ==
=== קרדיטים ===
* Early Birds 2015 - כתב והפיק
* Bar Trick 2016 - בימוי
* The Dare 2019 - הפקה

=== קולנוע ===
{| class="wikitable unsortable"
! שנה
! סרט
! תפקיד
! הערות
|-
| 2013
| Code Red
| הרולד מילר
|
|-
| 2014
| Rapid Responce Corps 2: Nuclear Trhreat
| דיימון ג'ונסון
|
|-
| rowspan="3" | 2016
| המטרה: לונדון
| אייד
|
|-
| בן חור
| חייל פצוע
| <ref></ref>
|-
| Bar Tricks
| דרק
|
|-
| rowspan="2" | 2017
| בן של אם אחרת
| פיודור "ביל" בוריי
| <ref></ref>
|-
| Leatherface
| טד הארדסטי
| <ref></ref>
|-
|2023
|The Toxic Avenger
|באד ברסרק
|
|-
| rowspan="3" |TBA
|Triumph 
|טוראי גאורגי
|גם מפיק
|-
| Search and Destroy
| מרקוס קופר
|
|-
|The Last Front
| תומאס בוסמנס
|
|-
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="2" | 2014
| 24
| הסוכן הארוול
| 2 פרקים
|-
| גולגולות הקריסטל
| האדן אבטחה
| סרט טלוויזיה
|-
| 2016
| עליית הברברים
| מרקוס
| 2 פרקים
|-
| 2018
| ליל המכשפות
| טימור
| תפקיד חוזר<ref></ref>
|-
| 2018–2019
| תחנת ברלין
| סרגיי בסרוב
| תפקיד חוזר (עונה 3); 7 פרקים
|-
| rowspan="3" | 2019
| משבריסטית
| חואן
| פרק: "פטריק"
|-
| ויילד ביל
| מארק רודניצקה
| פרק אחד
|-
| טריידסטון
| יורי לניוב (1973)
| rowspan="2" | 2 פרקים
|-
| 2020
| Back
| לוקה
|-
| 2021–הווה
|צל ועצם
|פיודור קמינסקי
| בנטפליקס<ref></ref>
|-
|2025
|הלוטוס הלבן
|
|תפקיד מרכזי בעונה השלישית
|}

=== משחקי וידאו ===
{| class="wikitable unsortable"
! שנה
! כותרת
! תפקיד
! הערות
|-
| 2016
| Tom Clancy's The Division
| מספר / קצין JTF / בריון
|
|-
| rowspan="3" | 2017
| משחק הווידאו של לגו נינג'גו
| לויד גרמדון
|
|-
| לגו מארוול גיבורי העל 2 
|
|
|-
| Xenoblade Chronicles 2
| גודפרי
| גרסה אנגלית
|-
| rowspan="3" | 2018
| צוות בראבו
| חייל מורד
|
|-
| A Way Out
| קולות נוספים
|
|-
| מתים מהלכים
| המשפחה
|
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בולגרים
קטגוריה:במאי קולנוע בולגרים
קטגוריה:מפיקי קולנוע
קטגוריה:שחיינים בולגרים
קטגוריה:אמרגנים
קטגוריה:בולגרים שנולדו ב-1989
טימו סטאוויצקי

טימו סטאוויצקי (בפינית: Timo Stavitski; נולד ב-17 ביולי 1999) הוא כדורגלן פיני ממוצא רוסי, חלוץ מועדון הכדורגל הצרפתי "קן".

== ביוגרפיה ==
הוריו ניקולאי ונטליה הם ילידי ברית המועצות: אביו נולד באסטוניה ואמו בקזחסטן אך מוצאה מפינלנד, השניים הכירו במוסקבה ואחרי התפרקות ברית המועצות הם עברו לפינלנד וכך הוא נולד בקירקונומני שבפרברי להטי, בפינלנד. אביו מתכנת במקצועו ואמו רואת חשבון. הורי אביו חיים בקלין, שבמחוז מוסקבה, רוסיה. סבו, ולדימיר סיטניקוב, היה קפטן קבוצת "פחטאאראל" מהליגה השנייה בקזחסטן.

הוא החל את הקריירה המקצועית שלו בשנת 2016 במועדון המילואים של ה.י.ק., Klubi 04, במדיו שיחק 14 משחקים וכבש 2 שערים בליגה הפינית השנייה. בתחילת 2017 הוא חתם על חוזה במועדון RoPS מהעיר רוֹבַנְיֶימי, בו ערך את הופעת הבכורה שלו באליפות פינלנד ב-12 באפריל אותה שנה, כשנכנס להרכב הפותח למשחק עם אינטר טורקו ואף כבש שער. במדי הקבוצה שיחק תחת המספר 77.

בשנת 2018 חתם במועדון "קן" מהליגה השנייה בצרפת, שהציעה 600 אלף יורו לארבע שנים. במדי קן הוא משחק תחת המספר 7. בקבוצה הכיר את רמי ורקוט בשנתו האחרונה כשוער. באותה עונה הבקיע את שער הניצחון של קבוצתו השמינית גמר הגביע הצרפתי מול מץ שבזכותו העפילה קן העפילה לרבע גמר הגביע לראשונה מזה 20 שנה. לקראת עונת 2020/2021, אחרי ירידת הקבוצה לליגה 2 הוא הושאל למאסטריכט מהליגה השנייה בהולנד.

==קישורים חיצוניים==

== הערות שוליים ==

קטגוריה:כדורגלנים פינים
קטגוריה:חלוצי כדורגל פינים
קטגוריה:כדורגלני קלובי 04
קטגוריה:כדורגלני רובניימן פאלוסאורה
קטגוריה:כדורגלני קן
קטגוריה:כדורגלני אוסייק
קטגוריה:כדורגלני ה.י.ק. הלסינקי
קטגוריה:כדורגלני מאסטריכט
קטגוריה:פינים שנולדו ב-1999
Bitly



Bitly הוא שירות לקיצור כתובות אתרים ופלטפורמת ניהול קישורים. חברת Bitly, Inc, הוקמה בשנת 2008. היא נמצאת בבעלות פרטית וממוקמת בניו יורק. החברה מקצרת כ-600 מיליון קישורים בחודש<ref></ref>, לשימוש ברשתות חברתיות, SMS ודואר אלקטרוני. Bitly מרוויחה כסף באמצעות תשלום עבור גישה לנתונים מצטברים שנוצרו כתוצאה מאנשים רבים המשתמשים בכתובות האתרים המקוצרות.

בשנת 2017 רכשה חברת "Spectrum Equity" את חלקה הגדול ב-bitly תמורת 64 מיליון דולר.

נכון לאוגוסט 2018, Bitly קיצרה מעל 37.5 מיליארד כתובות אתרים.

== מוצרים ==
שירות קיצור כתובות ה-URL של Bitly הפך לפופולרי בטוויטר לאחר שהפך לשירות ברירת המחדל לקיצור כתובות אתרים באתר ב־6 במאי 2009<ref></ref>. לאחר מכן הוחלף בשירות t.co של טוויטר עצמו<ref></ref>.

החברה שעומדת מאחורי Bitly השיקה שירות דומה, אך לסרטונים מקוונים כדי לקבוע מה הסרטונים הפופולריים ביותר באינטרנט<ref></ref>.

החברה מציעה פתרון בתשלום בשם "Bitly Enterprise" המספק תכונות מיתוג מתקדמות, מידע אודות קהל, מעקב אחר קמפיינים בכל ערוצים ועוד. חברות יכולות להשתמש בתחומים מותאמים אישית משלהם כדי ליצור קישורים מקוצרים; לדוגמה, "הניו יורק טיימס" משתמש ב-<code>nyti.ms</code>, וב- פפסיקו משתמשים ב-<code>pep.si</code> זה מאפשר לחברה לדחוף מודעות למותג על שירותים כמו טוויטר אך להשתמש במנוע Bitly כדי ליצור את כתובות ה-URL המקוצרות ולעקוב אחר מדדי השיווק<ref></ref>. ל-"Bitly Enterprise" יש גם תכונות ניתוח מתקדמות ומשתמשת בנתוני Bitly כדי לספק כלים מתקדמים לתובנות חברתיות, חברות ומותגים.

== טכנולוגיה ==
החברה משתמשת בהפניות מחדש של HTTP 301 לקישורים שלה. קיצורי הדרך נועדו להיות קבועים ולא ניתן לשנות אותם לאחר יצירתם. כתובות אתרים המקוצרות בשירות Bitly משתמשות בדומיין <code>bit.ly</code> או בכל דומיין כללי אחר שהשירות מציע. החל מ־12 באוקטובר 2010, משתמשים יכלו ליצור אוטומטית קודי QR שכאשר נסרקים עם קורא קוד QR נייד, הפנו משתמשים באופן אוטומטי לקישורים מקוצרים<ref></ref>. מאוחר יותר זה הוסר<ref></ref>.

ב־29 במאי 2012, Bitly הכריזה על "Bitmarks" – תוכנת חיפוש חדשה עם פרופילים ציבוריים משופרים ואפליקציית אייפון<ref></ref>.

=== תצוגה מקדימה של כתובות אתרים קצרות ===
כדי לראות מידע של כתובת אתר קצרה - לחשוף או להציג תצוגה מקדימה של כל כתובת URL של Bitly ניתן להוסיף סימן פלוס "<code>+</code>" לאחר הכתובת, למשל בכדי לראות את הכתובת המלאה של <code>bit.ly/xyz</code> יש להזינה <code>+bit.ly/xyz</code>.

<code>.ly</code> הוא סיומת אינטרנט של קוד המדינה (ccTLD) בלוב. בשנת 2011, כתובת bit.ly הוגדרה להפניה מחדש ל bitly.com. 

ה-TLD של .ly נשלטת על ידי ממשלת לוב, שהסירה בעבר תחום אחד שנחשב לבלתי תואם לחוק המוסלמי<ref></ref>.

ניתן לגשת לכל כתובת אתר מקוצרת שנוצרת באמצעות Bitly על ידי החלפת הדומיין בכל אחת מהפעולות הבאות:
* bitly.com
* j.mp (רשום ל-bitly, ומשתמש בתחום העליון של איי מריאנה הצפוניים, חבר העמים של ארצות הברית).
* דומיין מותאם אישית, שנרשם בנפרד על ידי המשתמש ומופנה לשרתי bitly דרך "Domain Name System".

==קישורים חיצוניים==
* 

==הערות שוליים==

קטגוריה:חברות אינטרנט אמריקאיות
מאסטריכט (כדורגל)

סמל העיר מאסטריכט
מועדון הכדורגל החברתי מאסטריכט (בהולנדית: Maatschappelijke Voetbal Vereniging Maastricht) הוא מועדון כדורגל הולנדי מהעיר מאסטריכט שמתמודד בליגה ההולנדית השנייה. נוסד ב-2 באפריל 1902<ref></ref>. עד עונת 2010/11 נקרא בשם MVV (הולנדית: Maastrichtse Voetbal Vereniging). הקבוצה משחקת את משחקי הבית באצטדיון דה גסלט, עם קיבולת של 10,000 צופים.

מכיוון שהלוגו שלהם מבוסס על סמל העיר, מלאך שמחזיק מגן אדום עם כוכב לבן, הם מכונים "דה סטרנדראגרס" (de Sterrendragers, "עוטי הכוכבים") ובניב מקומי, "Us MVV'ke" ("MVV הקטן שלנו"). עד 2011, המועדון היה רק "מועדון הספורט של מאסטריכט" (Maastrichtse Voetbal Vereniging), עד שהשם הרשמי שונה.

בעונת 2016/17 שיחק המועדון בליגה ליגת המשנה ההולנדית וסיים במקום ה-7. ההישג הגבוה ביותר באליפות הולנד הוא המקום הרביעי בעונת 1956/57. הישג השיא של הקבוצה ב הוא העפלה לשלב רבע הגמר חמש פעמים (1963, 1977, 1985, 1996, 2006).
==אצטדיון הקבוצה==
אצטדיון דה גסלט במאסטריכט.
בימים הראשונים MVV החליפה מגרש לעיתים קרובות, והתחילה במשחקי קידום מכירות בכיכר Vrijthof. הם עברו למסלול אופניים בקצה העיר, לפני שסוף סוף יצרו מגרש משלהם במיקום בושפורט. האצטדיון קיבל את אותו השם. טוענים ששחקני MVV הראשונים עצמם השתילו את הדשא כדי ליצור מגרש משחקים. בהמשך נבנו יציעים, שופרו והוגדלו בתקופות שונות.

בינואר 1962 הקבוצה עברה למקום הנוכחי בשטח גסלט (Geusselt). שוב, שם המיקום הפך גם לשם האצטדיון. הגסלט הוקם מחדש בהזדמנויות שונות. בשיפוץ מרכזי ראשון הוסר המסלול האתלטי, המגרש הוזז והיציעין שנבנו צמצמו את מספר המושבים וכיום האצטדיון יכול להכיל כ-10,000 איש.
== סגל ==
=== שחקנים נודעים בעבר ובהווה ===
* אריק גרטס
* קנת פרז
* ריצ'רד הייסטינגס
* וילפרד באומה
* ווילי ברוקומפ
* בארי הולשוף
* טימו סטאוויצקי
* אריק קורצ'אגין

==תארים==
;ליגת המשנה ההולנדית
* זכייה: 1984, 1997
;גביע אינטרטוטו
* זכייה: 1970

== קישורים חיצוניים ==

* 

==הערות שוליים==

קטגוריה:קבוצות כדורגל הולנדיות
קטגוריה:מאסטריכט
הכישוף: הדור הבא

הכישוף: הדור הבא (באנגלית: The Craft: Legacy) הוא סרט אימה על-טבעי אמריקאי, שנכתב ובוים על ידי זואי ליסטר-ג'ונס והופק על ידי המפיק ג'ייסון בלאם. הסרט מהווה סרט המשך עצמאי לסרט "הכישוף" משנת 1996, ומככבים קיילי ספאני, גידעון אדלון, לובי סימון, זואי לונה, מישל מונאהן ודייוויד דוכובני.

הסרט עלה לשידור בארצות הברית באמצעות שירותי הוידאו על פי דרישה ב-28 באוקטובר 2020.

== תקציר העלילה ==

==צוות השחקנים==
* קיילי ספאני – לילי
* גידיון אדלון
* לובי סימון
* זואי לונה
* מישל מונאהן
* דייוויד דוכובני
* צ'ארלס ונדרווארט
* ניקולס גאליצין
* ג'וליאן גריי
* דונלד מקלין ג'וניור
* פיירוזה באלק – ננסי דאונס

==הפקה==
במרץ 2019, הוכרז כי זואי ליסטר-ג'ונס תכתוב ותביים את הסרט, בזמן שהמפיק ג'ייסון בלאם ישמש כמפיק, ואנדרו פלמינג, שיצר את הסרט המקורי, ישמש כמפיק בפועל.
===ליהוק===
ביוני 2019, קיילי ספאני לוהקה לתפקיד הראשי בסרט. בספטמבר 2019, גידעון אדלון, לובי סימון וזואי לונה הצטרפו לצוות השחקנים של הסרט. באוקטובר 2019, ניקולס גאליצין, דייוויד דוכובני, ג'וליאן גריי ומישל מונאהן הצטרפו לצוות השחקנים של הסרט. בנובמבר 2019, דונלד מקלין ג'וניור הצטרף לצוות השחקנים של הסרט.

===צילומים===
צילומי הסרט החלו באוקטובר 2019.

==הפצה==
הסרט עלה לשידור בשירותי הוידאו על פי דרישה ב-28 באוקטובר 2020, לאחר שהפצתו לקולנוע נדחתה בעקבות התפרצות מגפת הקורונה.

==קישורים חיצוניים==
* 

==הערות שוליים==

קטגוריה:מכשפות בקולנוע ובטלוויזיה
קטגוריה:סרטי אימה אמריקאיים
קטגוריה:סרטי אימה מ-2020
קטגוריה:סרטי בלאמהאוס הפקות
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטי אימה על-טבעיים משנות ה-2020
קטגוריה:סרטי אימה על-טבעיים אמריקאיים
קטגוריה:סרטי דרמת אימה אמריקאיים
קטגוריה:סרטי דרמת אימה משנות ה-2020
קטגוריה:סרטים אמריקאיים משנת 2020
קטגוריה:סרטי 2020
Boyfriend (שיר של מייבל)

"Boyfriend" (בעברית: בן זוג) הוא סינגל שהוקלט על ידי הזמרת-יוצרת הבריטית מייבל, מתוך אלבום הבכורה שלה, High Expectations.<ref name=":0"></ref> השיר יצא לאור ב-26 בפברואר 2020, על ידי חברת התקליטים פולידור רקורדס, כסינגל מתוך האלבום.<ref name=":0" /> בהמשך, הוציאה את "West Ten".<ref></ref>

השיר הגיע למקום העשירי במצעד הסינגלים הבריטי.<ref></ref>

== רקע וכתיבה ==
השיר נכתב על ידי קמיל פרסל, מייבל, מרלנה שו, ריצ'רד אוונס, רוברט מילר וסטיב מק והופק על ידי סטיב מק גם כן.<ref name=":0" /> איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-400,000 עותקים במדינה.<ref name=":2"></ref> השיר הוא שיר בסגנון הפופ.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דויד ביסבל ב-26 בפברואר 2020, בשידור חי.<ref name=":1"></ref> נכון לאוקטובר 2021 הקליפ צבר כ-35 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref name=":2" />
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:סינגלים בהוצאת פולידור רקורדס
West Ten

West Ten (בעברית: מערב עשר) הוא סינגל שהוקלט על ידי הזמר-יוצר והראפר איי ג'יי טרייסי, ביחד עם הזמרת-יוצרת הבריטית מייבל, מתוך אלבום הבכורה שלה, High Expectations.<ref name=":0"></ref> השיר יצא לאור ב-2 ביולי 2020, על ידי חברת התקליטים איי ג'יי טרייסי, כסינגל מתוך האלבום.<ref name=":0" />

השיר הגיע למקום החמישי במצעד הסינגלים הבריטי.<ref></ref>

== רקע וכתיבה ==
השיר נכתב על ידי איי ג'יי טרייסי, פרד אגיין, קמיל פרסל, מייבל וטייק א דייטריפ והופק על ידי פרד וטייק א דייטריפ גם כן.<ref></ref> איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה.<ref name=":2" /> השיר הוא שיר בסגנון גראז' בריטי.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דויד ביסבל ב-2 ביולי 2020, בשידור חי.<ref name=":1"></ref> הקליפ צבר למעלה מ-10 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref name=":2"></ref>
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מייבל
קטגוריה:שירים באנגלית
Bet You Wanna

"Bet You Wanna" (בעברית: "מתערב/ת שאת/ה רוצה") הוא שיר שהוקלט על ידי להקת בנות הקיי-פופ הדרום קוריאנית בלאקפינק, ביחד עם הראפרית האמריקאית קארדי בי, מתוך אלבום האולפן השני של הלהקה, The Album.<ref name=":0"></ref><ref name=":1"></ref> השיר יצא לאור ב-2 באוקטובר 2020, על ידי חברות התקליטים אינטרסקופ רקורדס ו-YG אנטרטיינמנט, ביחד עם שאר שירי האלבום.<ref name=":0" /><ref name=":1" />

== רקע וכתיבה ==
ב-29 בספטמבר 2020 השיר הוזכר לראשונה על ידי קארדי בי בטוויטר שלה.<ref></ref> עם יציאתו, חשפה קארדי בי כי היא נאבקה בדחף שלה לא לקלל בשירים והצהירה באופן רשמי כי "ממש קשה לי לשיר בתים ושירים בלי לנבל את הפה שלי ובלי להזכיר בהם מילות גנאי".<ref></ref> לכן, היא דיברה על כך שתצא גרסה מורחבת של השיר, בה כן יהיו מילות גנאי וניבולי פה.<ref></ref>

לאחר שהותקפה על ידי מעריצים בטוויטר, היא הבהירה כי המעריצים הופך את "היחסים עם האמנים למוזרים מאוד" וכי היא כבר קיבלה תשלום עבור הבית שלה.<ref></ref>

== הצלחה ==
ביום הראשון לצאתו, השיר צבר 4.713 מיליון השמעות בספוטיפיי והפך לשיר השני מהאלבום שהצליח לצבור כמות השמעות שכזו ביממה אחת בלבד.<ref name=":2"></ref> השיר השני שהצליח לעשות זאת, היה הסינגל השלישי מהאלבום "Lovesick Girls", שעשה זאת עקב יציאת וידאו קליפ נלווה שעזר בקידום שלו ברחבי העולם.<ref name=":2" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.<ref name=":3"></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 באוקטובר 2020
|הזרמת מוזיקה • הורדה דיגיטלית
| rowspan="2" |YG • אינטרסקופ
|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי בלאקפינק
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי טדי פארק
קטגוריה:שירים שנכתבו על ידי קארדי בי
קטגוריה:שירים שנכתבו על ידי ראיין טדר
קטגוריה:שירים שהופקו על ידי טדי פארק
פסגת סנטינל (קולומביה הבריטית, רכסי מיסינצ'ינקה)

פסגת סנטינל (באנגלית: Sentinel Peak) היא פסגה בולטת, הנמצאת ממערב לקו פרשת המים של אמריקה, בשטח פרובינציית קולומביה הבריטית שבקנדה.

הפסגה מהווה חלק מרכסי מיסינצ'ינקה, המהווים חלק מרכסי הארט שבהרי הרוקי הצפוניים.

הפסגה ממוקמת 120 קילומטרים מצפון-מזרח לעיר פרינס ג'ורג'.

גובהה של הפסגה 2,513 מטרים מעל פני הים, והיא הגבוה ביותר מפסגות רכסי מיסינצ'ינקה.

הפסגה עשויה אבן גיר.

הפסגה מתנשאת לגובה של 1,452 מטרים מעל סביבתה.

הפסגה מתנשאת מעל סביבתה - מאחר שהיא מרוחקת מהפסגות הסמוכות לה מרחק רב.

הפסגה ממוקמת 148 קילומטרים מדרום-מזרח להר קריסדייל; ו-54 קילומטרים מצפון-מערב להר מונקמן.

== קישורים חיצוניים ==
* [https://bivouac.com//MtnPg.asp?MtnId=6801 פסגת סנטינל] באתר "אנציקלופדיית ההרים הקנדית"
* [https://www.peakbagger.com/peak.aspx?pid=4357 פסגת סנטינל] באתר peakbagger
* [https://search-bcarchives.royalbcmuseum.bc.ca/above-table-tunnel-sentinel-peak תצלומים היסטוריים של פסגת סנטינל] באתר הארכיון המלכותי של קולומביה הבריטית
* [https://www.geodata.us/canada_names_maps/maps.php?featureid=JBHMK&f=300 תצלום לוויין של אזור פסגת סנטינל]
* [https://peakvisor.com/peak/sentinel-peak-canada.html תרשים הנוף הנשקף מפסגת סנטינל] באתר peakvisor
* [https://www.mountain-forecast.com/peaks/Sentinel-Peak-British-Columbia פסגת סנטינל] באתר mountain-forecast (מרחקים לאתרים סמוכים ומפות האזור)
* [https://www.mindat.org/feature-6144254.html פסגת סנטינל] באתר mindat
* [https://www.yr.no/place/Canada/British_Columbia/Sentinel_Peak/ מזג אוויר נוכחי בפסגת סנטינל]
** [https://www.yr.no/place/Canada/British_Columbia/Sentinel_Peak/long.html תחזית מזג אוויר עדכנית ארוכת טווח עבור פסגת סנטינל]
** [https://www.yr.no/place/Canada/British_Columbia/Sentinel_Peak/statistics.html סטטיסטיקות מזג אוויר ונתוני מזג אוויר היסטוריים עבור פסגת סנטינל]

== הערות שוליים ==

סנטינל קולומביה הבריטית
סנטינל
דרך ליד ארל

דרך ליד ארל צויר על ידי וינסנט ואן גוך בשנת 1888, בעודו גר בארל. הוא מתאר נתיב המוקף בעצים העוברים בין השדות מחוץ לארל, צרפת.

== תיאור ==
בית צהוב ניצב בצד הדרך. השימוש בצבע בציור אופייני לוואן גוך בתקופה זו. הצבעים בהירים וחיים, מאירים את הבד ומציעים נוף מורגש יותר מאשר מנוסה. האופי האידילי של הרגע מועבר כך בשימוש בצבעים.

דרך ליד ארל נמצא כרגע באוסף המוזיאון הלנדרזרי של פומרשס, גרייפסוואלד, גרמניה.

==קישורים חיצוניים==

קטגוריה:וינסנט ואן גוך: ציורים
פולינוירופתיה עמילואידית משפחתית

פולינוירופתיה עמילואידית משפחתית (באנגלית: Familial amyloid polyneuropathy, בראשי תיבות: FAP) היא מחלה גנטית אוטוזומלית דומיננטית נוירודגרנרטיבית. המחלה היא סוג של עמילואידוזיס וזוהתה ותוארה לראשונה על ידי הנוירולוג הפורטוגזי מריו קורינו דה קוסטה אנדרדה בשנת 1952<ref name="pmid12978172"></ref>. FAP נבדלת מעמילואידוזיס סיסטמי סנילי (SSA), מחלה שאינה תורשתית ונגרמת גם כן מהצטברות העמילואיד טרנסתירטין.
המחלה נגרמת על ידי מוטציה בגן TTR, הנמצא על כרומוזום 18<ref> Transthyretin (TTR)</ref>. המוטציה הנפוצה ביותר היא החלפה של חומצת האמינו ואלין במתיונין במיקום 30 (TTR V30M)<ref name=omim> Amyloidosis, hereditary, transthyretin-related</ref>. החלבון טרנסתירטין הוא טטרמר וכשהוא מתפרק למונומרים בצורה לא טובה הוא נאגר למגוון מבנים כולל סיבי עמילואיד. מכיוון שרוב המטופלים הם הטרוזיגוטים, יש להם גם טרנסתירטין תקין וגם טרנסתירטין מוטנטי.

בדרך כלל המחלה באה לידי ביטוי בגיל 20 עד 40 ומאופיינת בכאב, נמלול, חולשת שרירים ותפקוד אוטונומי לקוי ובמצב הסופי של המחלה מושפעים גם הכליות והלב. FAP מאופיין בהצטברות מערכתית של גרסאות עמילואידוגניות של חלבון הטרנסתירטין ובמיוחד במערכת העצבים ההיקפית, מה שגורם לפולינוירופתיה חושית ומוטורית מתקדמת. החשד הקליני ל-FAP מבוסס על בסיס היסטוריה משפחתית של נוירופתיה ובדיקה גופנית המראה סימנים של נוירופתיה. ניתן לבצע אבחון באמצעות בדיקות גנטיות לזיהוי מוטציות בגן ה-TTR<ref name="Expert consensus recommendations to"></ref>. בדיקות הולכה עצבית מראות בדרך כלל סימני פולינוירופתיה אקסונלית עם מעורבות חושית גדולה יותר ממוטורית. אלקטרומיוגרפיה (EMG) עשויה להראות עדויות לדה-נרבציה ורה-אינרבציה. בדיקה אוטונומית, כולל בדיקת כמות זיעה, יכולה לחשוף מעורבות של מערכת העצבים האוטונומית<ref></ref>. לעיתים, ניתן לבצע ביופסיה של עור, של העצב או של השריר, שיכולה להראות סימני דה-נרוציה והצטברות עמילואיד בתגובה לנוגדנים ל-TTR<ref></ref>. בבדיקת המטופל חשוב לבצע בדיקות נוספות לזיהוי מעורבות של הלב או הכליות<ref name="Expert consensus recommendations to"/>.

התרופה טאפאמידיס אושרה לטיפול בפולינוירופתיה עמילואידית משפחתית באירופה ומחקרים מצאו שכשמתחילים מוקדם את לקיחת התרופה היא מעכבת את התפתחות הבעיות הנוירולוגיות<ref name=Ad2017></ref><ref name="pmid25022953"></ref>. מנגד, מנהל המזון והתרופות האמריקאי דחה את התרופה בנימוק שאין מספיק ראיות התומכות ביעילות התרופה, וביקשה ניסויים קליניים נוספים<ref></ref><ref></ref>. בנוסף, ניתן להקל על FAP באמצעות השתלת כבד. בהיעדר השתלת כבד, FAP תמיד קטלנית ובדרך כלל בתוך עשור מהאבחון. מנגד, במהלך הניתוח להשתלת כבד הוא שכ-10% מהנבדקים מתים מהפרוצדורה או מסיבוכים כתוצאה מההליך. יתר על כן, חולים מושתלים חייבים ליטול תרופות מדכאות חיסון לשארית חייהם, מה שעלול להוביל לסיבוכים נוספים.

==ראו גם==
* עמילואידוזיס

== קישורים חיצוניים ==
* [https://www.wikirefua.org.il/w/index.php/נוירופתיה_עמילואידית_משפחתית_-_המחלה,_גורמיה,_מאפייני_המחלה_בישראל_וטיפולים_עדכניים נוירופתיה עמילואידית משפחתית - המחלה, גורמיה, מאפייני המחלה בישראל וטיפולים עדכניים], באתר ויקירפואה
* [https://www.medico.co.il/נוירולוגיה/עמילואידוזיס-משפחתית/ עמילואידוזיס משפחתית: המחלה והקושי באבחונה], באתר מדיקו

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת העצבים
ארתור ג'יימס סטארק

ארתור ג'יימס סטארק (באנגלית: Arthur James Stark; 6 באוקטובר 1831 – 29 באוקטובר 1902) היה צייר אנגלי וחבר בבית הספר לציירים בנוריץ'.

== ביוגרפיה ==
ארתור ג'יימס סטארק נולד בבופור רו, צ'לסי ב-6 באוקטובר 1831, בנו היחיד של ג'יימס סטארק, צייר הנוף, ואשתו אליזבת יאנג דינמור. הוא הוטבל בכנסיית סנט לוק, צ'לסי, ב-2 בנובמבר 1831.<ref></ref>

כישוריו האמנותיים המוקדמים פותחו על ידי שיעורים עם אביו, שאיתו היה קרוב כל חייו. בין השנים 1839–1849, כאשר המשפחה התגוררה בווינדזור, סטארק הצעיר למד ציור בעלי חיים אצל אדמונד בריסטו, חבר אישי של המשפחה, ורכש אהבה לעמק התמזה, שם מצא נושאים רבים לתמונותיו. כבר בשנת 1848 הציג באקדמיה המלכותית ובמוסד הבריטי.

בשנת 1849 עבר ג'יימס סטארק ללונדון למען חינוך בנו, שנכנס באותה שנה לבתי הספר של האקדמיה המלכותית לאמנויות. במשך תקופה מסוימת נהג סטארק הצעיר לצייר באורוות של חברת ההובלה צ'פלין והום, ובתקופה מאוחרת יותר הוא שכר במשך שלוש שנים סטודיו של טאטרסייל שם שכלל את ציור הסוסים שלו.

יכולתו נודעה, ובשנת 1874, מחשש לעיכוב בהתקדמותו, דחה הצעה פרטית לתפקיד שהתפנה עם מותו של פרידריק ויליאם קייל, צייר בעלי חיים של המלכה ויקטוריה. במשך שנים רבות לימד אמנות בלונדון וכן צייר.

בשנת 1886 פרש לסארי, שם הקדיש את שארית חייו אך ורק לציור.<ref>"Stark, Arthur James". Appletons' Cyclopaedia for 1902. NY: D. Appleton & Company. 1903. p. 517</ref>

הוא התחתן ב-20 בנובמבר 1878, באסקוט, עם בתו הצעירה רוז איזבלה של תומאס פסט קנט, יועץ ליו"ר הוועדות בבית הלורדים. בתו נולדה בשנת 1879 ובנו, ג'יימס ארתור, נולד בשנת 1881.

== סגנון ועבודות ==
סטארק היה אחד האמנים האחרונים של בית הספר נוריץ' וכנראה היחיד שצבר מוניטין של ציור בעלי חיים. המגע הדק של עבודתו הקודמת מראה את ההשפעה החזקה של אביו, אך תמונותיו המאוחרות יותר מציגות אינדיבידואליות בולטת יותר וזונחות רבות מהמסורות בבית הספר של אביו. הוא אהב לתאר סצנות אנגליות ביתיות, כמו חציר, קציר וחצר החווה; נופיו נגזרו בעיקר מעמק התמזה סארי ונורפוק. הוא צייר גם בשמן וגם בצבעי מים.
בין השנים 1848 ו-1887 הציג שלושים ושש תמונות באקדמיה המלכותית, שלושים ושלוש במוסד הבריטי, חמישים ואחת בחברת האמנים הבריטים, שלוש במכון הציירים בצבעי מים, וחמישים ושבע בגלריות אחרות. בין עבודותיו היו טחנת מים (1848), סצנת יער (1850), פנים אורווה (1853), פינה שקטה (1857), בריכה מוצלת (1861), חווה חקלאית (1875).<ref></ref>

תערוכות של יצירותיו נערכו בגלריות דאדלי, באוקטובר 1907 ובאוקטובר 1911.

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1831
קטגוריה:בריטים שנפטרו ב-1902
Tubeway Army

Tubeway Army הייתה להקת גל חדש בריטית בהובלתו של גארי ניומן.

==פעילות==
הלהקה היא אחת מחלוצות המוזיקה האלקטרונית.

היא החלה לנגן בהופעות פאנק בלונדון וחתמה בחברת התקליטים Beggars Banquet. הם הוציאו סינגלים בסגנון הפאנק ב-1978.

ב-1978 יצא האלבום "Tubeway Army", וגארי ווב בחר את שם הבמה "גארי ניומן" (Numan), מתוך מודעה בספר טלפונים מקומי שבו פורסם אינסטלטור בשם "ארתור נוימן" (Neumann).

הסינגל "" משנת 1979 זכה להצלחה והגיע למקום הראשון במצעד הבריטי. בסוף 1979 הוא הפך לסינגל הרביעי הנמכר ביותר בבריטניה באותה שנה. הסינגל היה במקום הראשון במצעד הבריטי במשך ארבעה שבועות. לאחר שהשיר יצא החליט ניומן להפסיק לפעול תחת שם הלהקה "Tubeway Army" ולהוציא מוזיקה תחת שם הבמה שלו, כיוון שהוא היה כותב השירים, המפיק והפנים של הלהקה, אך שמר על הנגנים של הלהקה כלהקת הגיבוי שלו.

==דיסקוגרפיה==
אלבומים
*Tubeway Army (1978)
*Replicas (1979)
*(The Plan (1984 – גרסאות מוקדמות, תקליטוני דמו וכו' (הוקלט ב-1978)
* הקלטות שנעשו לתוכנית הרדיו של ג'ון פיל ב-BBC שני שידורים של "פיל סשן", 1979

==קישורים חיצוניים==

קטגוריה:להקות בריטיות
קטגוריה:להקות גל חדש
קטגוריה:להקות סינת'-פופ
קטגוריה:מוזיקה אלקטרונית
קטגוריה:להקות שהוקמו בשנת 1977
הנס כץ

הנס לודוויג כץ (בגרמנית: Hanns Ludwig Katz; 1892 – 1940) היה צייר אקספרסיוניסטי וגרפיקאי יהודי-גרמני.

==ביוגרפיה==
כץ נולד בקרלסרוהה בשנת 1892. בשנת 1912 ביקר בסטודיו של אנרי מאטיס במשך כמה שבועות. בין השנים 1913–1918 למד אמנות, תחילה באקדמיה בקרלסרוהה, ולאחר מכן במינכן. הוא התחתן ועבר לפרנקפורט, שם פרסם בשנת 1920 את ה-"Danse macabre", סדרת ליטוגרפיות אקספרסיוניסטיות אשר רמזו למהפכה הגרמנית בשנים 1918–1919. יצירתו של כץ, התרכזה בציור דיוקנאות, נוף עירוני, וכן ציורי טבע דומם.

בשנת 1923, כשנקלע לבעיות כלכליות, הפך כץ לשותף בחברת סיוד וצביעה, שם עבד עד 1936. לאחר עליית הנאצים לשלטון בשנת 1933, היה מעורב בארגון "יודישר קולטורבונד", פדרציה תרבותית של יהודי גרמניה ששכרה אלפי אמנים, מוזיקאים ושחקנים שפוטרו ממוסדות גרמנים.

בשנת 1934 נפטרה אשתו ובשנה שלאחר מכן החל בהכנות להקמת יישוב יהודי אוטונומי ביוגוסלביה. התוכניות בוטלו, ולכן בשנת 1936 היגר לדרום אפריקה. לאחר שעזב את גרמניה, הוקיעו הנאצים בפומבי את הדיוקן האקספרסיוניסטי של גוסטב לנדאואר, הנחשב לאחד הטובים ביותר של כץ, ואת אמנותו כאמנות מנוונת.

בדרום אפריקה התרכז כץ בציור נופים, אך לא זכה להצלחה רבה. הוא נפטר ביוהנסבורג בשנת 1940.

==קישורים חיצוניים==

קטגוריה:ציירים יהודים גרמנים
קטגוריה:ציירים אימפרסיוניסטים גרמנים
קטגוריה:גרמנים שנולדו ב-1892
קטגוריה:גרמנים שנפטרו ב-1940
רצח יאן שפשוביץ'

רצח החייל יאן שפשוביץ התרחש ב-6 בנובמבר 1998 בגן הלאומי אשקלון, כאשר החייל יאן שפשוביץ' נרצח בדקירות סכין. תחילה הורשע מחלוף פדידה ברציחתו, אולם בערעור לא הושגה הכרעה האם פדידה רצח את שפשוביץ' או שמא חברו מישל אדרי, ומשכך זוכו שניהם מדין רצח מחמת הספק.

הרצח הכה גלים ועורר סערה תקשורתית בעקבות טענת משפחת שפשוביץ' כי הרצח נעשה על רקע גזעני.

== רקע ==
יאן שפשוביץ'
שפשוביץ נולד בעיר ריבניצה, מולדובה, ב-11 בפברואר 1977 למניה ונאום. באוגוסט 1995 המשפחה עלתה לישראל, כחלק מהעלייה מברית המועצות לשעבר בשנות ה-90, והתגוררה בקריית מלאכי. יאן ידע לקרוא, לכתוב ולדבר בחמש שפות: רומנית, רוסית, גרמנית, אנגלית ועברית. כמו-כן היה חובב ספורט: שיחק כדורגל, טניס ושחמט, ואף השתתף בתחרויות. בדצמבר 1996 התגייס לצה"ל. בתום אימוני הטירונות למד באולפן צבאי בכרמיאל. לאחר מכן שירת כנהג בבסיס לציוד מרחבי של פיקוד דרום.

== הרצח ==
ב-6 בנובמבר 1998 שהה שפשוביץ' בחופשת שבת מהצבא, ונסע יחד עם אחיו התאום אדוארד, ושני חברים נוספים לבילוי בגן הלאומי באשקלון. בעת שישבו באחד השולחנות בבית קפה, שוחחה הקבוצה בשפה הרוסית. הדבר הרגיז קבוצה אחרת שישבה ליד, אשר לטענת היושבים חשבו כי שפשוביץ' וחבריו מדברים עליהם ומקניטים אותם. הללו התנפלו על יאן וחבריו באגרופים, דקירות סכין וניפצו סכינים, בקבוקים ואגרופים. יאן נדקר בלבו ונרצח, אפו של אחיו נשבר ואדוארד קירזנר נדקר בגבו. שפשוביץ נקבר בבית העלמין הצבאי בקריית מלאכי.

הרצח עורר סערה ציבורית רחבה שכן לטענת משפחת הנרצח, היה זה פשע שנאה על רקע גזעני. המקרה העלה לתודעה את היחס הגזעני והמפלה של החברה הישראלית כלפי העולים מברית המועצות. בעקבותיו נערכה ישיבה מיוחדת בעניין רצח ואלימות כלפי עולים חדשים של ועדת העלייה והקליטה בכנסת. בדיון אחר בכנסת לרגל יום הזיכרון הבין-לאומי לשואה בדבר גילויי האנטישמיות בעולם, הלין חבר הכנסת יורי שטרן כי מדינת ישראל לא נלחמת ב"שנאת היהודים בתוך העם היהודי" כהגדרתו, בדגש על עולי ברית-המועצות<ref></ref>.

לאחר הרצח, כתב הרמטכ"ל, רב-אלוף שאול מופז, מכתב ניחומים למשפחת של יאן, בו שיבח את מעלותיו.

== זיכוי מרצח ==
לאחר הרצח הועלו חשדות בדבר אי סדרים בחקירת המקרה. זאת לאחר שגמלאי המשטרה אלברט לוי, ישב לשולחן עם החשודים, מחלוף פדידה ומישל אדרי, בעת התקיפה. בנו של הגמלאי, יחיאל לוי, השתתף גם הוא בתקיפה ונידון ל־9 חודשי מאסר בפועל ו-18 חודשי מאסר על תנאי למשך 3 שנים, מהם ריצה 6 חודשי מאסר.

פדידה הורשע ונגזר עליו מאסר עולם. אולם לאחר ערעור עורך דינו, ירום הלוי, השופטים ­מישאל חשין, אליעזר ריבלין ואדמונד לוי קבעו כי פדידה ואדרי דקרו בסכינים את שפשוביץ' וקירזנר, אך לא הצליחו להכריע מי מהשניים ביצע את הדקירה הקטלנית, ולכן זיכו את פדידה מחמת הספק. פדידה נדון לשש שנות מאסר בלבד, בגין גרימת חבלה ותקיפה בנסיבות מחמירות.
==קישורים חיצוניים==
* 
* 
*[https://www.makorrishon.co.il/nrg/online/1/ART1/930/730.html רוצחים בלי סיבה: היסטוריה של אלימות], באתר Nrg, 17 באוגוסט 2008
* 

== הערות שוליים ==

שפשוביץ'
שפשוביץ'
קטגוריה:1998 בישראל
שפשוביץ'
קטגוריה:אשקלון: היסטוריה
עדות מיוחדת

עדות מיוחדת הוא מושג תלמודי, המתאר עדות במקרה שעד אחד ראה את המעשה ממקום אחד, והשני ראה את המעשה ממקום אחר, ושני העדים לא ראו זה את זה.

במקרה זה אינם מצטרפים זה לזה בעדות לדיני נפשות, ואי אפשר להתייחס לעדות זו כעדות של שני עדים. דין זה נלמד מהפסוק: .<ref></ref>

== בדיני ממונות ==
בתלמוד הבבלי נחלקו אמוראים אם בדיני ממונות עדות כזו כן מועילה: לפי דעת רב נחמן וכל פסק בשולחן ערוך עדות מיוחדת אכן כשירה בדיני ממונות, כיוון שדין זה נלמד מהפסוק "לא יומת על פי עד אחד" המדבר בדיני נפשות, אז בדיני ממונות כשירה (דין "משפט אחד" האומר שאין חילוק בין ממונות לנפשות לא שייך במקרה זה מפני שיש פסוק מפורש המגלה לנו שבהלכה זו יש חילוק ביניהם<ref>רמב"ן, מכות ו ב</ref>). אולם לפי דעת רבי זוטרא פסולה, כיוון שאם נכשיר יאמר על זה הפסוק וגם בדיני ממונות לא יהרגו.

== ראו גם ==
* עדות (הלכה)
* עד אחד

== קישורים חיצוניים ==
* 
* 

== הערות שוליים ==

קטגוריה:הלכה
קטגוריה:משפט עברי: דיני ראיות
הלן פון טאוסיג

הלן פון טאוסיג (בגרמנית: Helene von Taussig; 10 במאי 1879 – 21 באפריל 1942) הייתה ציירת יהודייה-גרמנייה.

== ביוגרפיה ==
פון טאוסיג נולדה ב-10 במאי 1879 בווינה אוסטריה.<ref name="Österreichisches Biographisches"></ref> למשפחה יהודית מתבוללת. היא הייתה החמישית מתוך 12 ילדים.<ref name="Stolpersteine Salzburg"></ref> אביה תאודור פון טאוסיג, נשיא חברת הרכבות האוסטרו-הונגרית וחבר דירקטוריון הרכבת האוסטרית הצפון-מערבית .
בשנת 1910 נסעה עם אמה שלגנהאוזן לאושוונד, שווייץ שבה הן למדו ציור אצל קונו אמייט. משנת 1911 ועד 1914 פון טאוסיג למדה באקדמיה רנסון בפריז. במהלך מלחמת העולם הראשונה היא שירתה בצלב האדום בחזית איזונזו. לאחר המלחמה היא התיישבה באזור אניף בזלצבורג.
בשנת 1923 התנצרה פון טאוסיג. בגלל מוצאה היהודי גורשה פון טאוסיג לגטו איזביצה בפולין בשנת 1942, שם נפטרה ב-21 באפריל 1942.

== הנצחה ומורשת ==
בשנת 2012 רבים מציוריה הוחזרו ליורשיה על ידי מוזיאון זלצבורג כחלק מהחוק הפדרלי להשבת יצירות אמנות.<ref name="Salzburg Museum"></ref> לאחר מכן מכרו היורשים אחד עשר מתוך תשעה עשר הציורים חזרה למוזיאון זלצבורג.<ref name="Salzburg Museum2"></ref>

פון טאוסיג הונצחה באבן נגף בקירשנפלאץ באניף, שהוטבע בשנת 2014.

עבודותיה נכללו בתערוכת "עיר הנשים: אמניות בווינה בין השנים 1900–1938", בגלריה לאמנות בארמון בלוודר.<ref name="Belvedere"></ref>

== גלריה ==
<gallery widths="200px" heights="200px">
Helene von Taussig – Dame mit gelbem Hut 1920.JPG|אישה עם כובע צהוב, 1920
Helene von Taussig - Aktstudie 1932.jpg|עירום, 1932
Helene von Taussig - Der Tänzer Harald Kreutzberg.jpg|הרקדנית, 1933
</gallery>

==קישורים חיצוניים==

== הערות שוליים ==

קטגוריה:יהודיות אוסטריות
קטגוריה:ציירות יהודיות גרמניות
קטגוריה:ציירים יהודים גרמנים
קטגוריה:אסירים בגטו איזביצה
קטגוריה:יהודים בשואה: אוסטריה
קטגוריה:ילידות 1879
קטגוריה:נפטרות ב-1942
Cennetten Çiçek

"Cennetten Çiçek" (באנגלית: "A Flower from Paradise"; ובעברית: "פֶּרַח מִגַּן עֵדֶן") הוא שיר שהוקלט על ידי הזמרת-יוצרת הטורקייה זהרה.<ref name=":0"></ref> הוא יצא לאור ב-25 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":0" /> השיר הפך ללהיט בין-לאומי, ואחריו הוציאה זהרה שתי גרסאות נוספות שלו.<ref></ref><ref></ref>

השיר הגיע למקום הראשון בטורקיה טופ 20.<ref></ref>

== רקע וכתיבה ==
בפברואר 2020, הוציאה זהרה את השיר "Kopаrdılаr Seni Benden", ביחד עם אונור בייראקטאר.<ref></ref> בהמשך, הקליטה את השיר הזה שיצא כסינגל הבכורה שלה, בהוצאת חברת התקליטים דואן מיוזיק קומפני, שהחתימה אותה על חוזה הקלטות.<ref name=":0" /> השיר נכתב על ידי אניס ילדרים וקוראי אלבייראק והופק על ידי ארול קוזה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24 מיליון השמעות.<ref name=":0" />

== וידאו קליפ ==
הווידאו קליפ הנלווה של "Cennetten Çiçek" הועלה לערוץ היוטיוב של netd müzik ב-25 ביוני 2020, ביום יציאתו כסינגל.<ref name=":1"></ref> ביממה הראשונה שלו, צבר למעלה מ-3.3 מיליון צפיות והיה לאחד מהקליפים הטורקיים הבודדים שעשו זאת בשנת 2020.<ref></ref> הקליפ צבר 120 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.<ref></ref>

נכון לאוגוסט 2023 עומד מונה הצפיות של הקליפ על למעלה מ-300 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|25 ביוני 2020
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים בטורקית
קטגוריה:שירים על גן עדן
קטגוריה:שירים על כאב לב
קטגוריה:שירים על פרחים
קטגוריה:שירים על פרידה
קטגוריה:סינגלים בהוצאת DMC
יחזקיה ממגדבורג

רבי יחזקיה בן יעקב ממגדבורג היה מבעלי התוספות בגרמניה במאה השלוש עשרה. יש שכתבו כי חיבר פסקי תוספות ותוספות<ref name=":0">הקדמת המו"ל לפסקי מהרי"ח ב"ק</ref>, פסקיו מצוטטים בעיקר בידי בעל הגהות אשר"י, הגהות מימוניות, והמרדכי. בנוסף, אחיינו, רבי אליעזר מטוך, מביא מדבריו בתוספותיו, בכינוי "מורי דודי".

== קורות חייו ==
רבי יחזקיה נולד לרבי יעקב במגדבורג, אביו היה שליח ציבור במגדבורג, ולאחר פטירתו קונן עליו רבי משה מתקו וכתב שהסתלק בעוון הדור.

לאחר פטירת אביו, בעוד הוא צעיר לימים, רצו רוב יהודי הקהילה למנות את רבי יחזקיה לשליח ציבור כממלא מקום אביו, אך קצת מאנשי הקהילה לא חפצו במינויו. השאלה האם מיעוט אנשי הקהילה יכולים לעכב את מינוי הש"ץ הופנתה לרבי משה מתקו ורבי יצחק אור זרוע. הראשון פסק כי המיעוט יכול לעכב את המינוי רק אם מדובר ברבים, אך אדם בודד אינו יכול לעכב, אף כי עדיף לפעול בדרכי נועם ולפייס את המתנגדים. לעומתו, פסק ר"י אור זרוע, בהסתמך על רבי שמחה משפיירא, כי אין למנות ש"ץ אלא בהסכמת כל הקהל ואפילו יחיד יכול לעכב את המינוי. בתשובותיהם, מעתירים המשיבים שבחים על רבי יחזקיה הצעיר כגדול בתורה, אולם רבי משה מתקו מציין כי טרם הגיע למעלתו של אביו המנוח. מעשה זה אירע לאחר שנת ד'תתק"ף, כי רבי שמחה משפיירא מוזכר בו כמי שכבר נפטר, ובשנה זו היה רבי שמחה עדיין בחיים. לא ידוע כיצד הסתיימה המחלוקת, אך רבי יחזקיה המשיך כנראה להתגורר במגדבורג.<ref name=":1">אפרים אלימלך אורבך, בעלי התוספות, מוסד ביאליק, ירושלים תשל"ו (מהדורה חמישית), עמ' 564–566.</ref>

ככל הנראה למד אצל רבי שמשון מקוצי,<ref name=":1" /> כמו כן למד אצל הראבי"ה,<ref>באטלס עץ חיים כתב שהיה תלמיד הראבי"ה ותלמיד חבר לרבי יחיאל מפריס</ref> והיו לו קשרים גם עם רבי יחיאל מפריז.<ref name=":1" />

רבי יחזקיה פגש את רבי יצחק מווינה בעל אור זרוע כאשר ביקר האחרון במגדבורג. רבי יצחק אמר הלכה בשם הראבי"ה ורבי יחזקיה השיב שאביו הורה במגדבורג אחרת. השיב לו רבי יצחק שכיוון שאביו הנהיג כך, "מקום שיפול העץ שם יהיו פירותיו".<ref>אור זרוע מהדורת מכון ירושלים סימן תש"מ אות ז', ונכתב שם שזו הוספה מכת"י שאינה בדפוסים.</ref>

== משפחתו ==
ככל הנראה יש לזהות את אביו יעקב עם רבי יעקב ברבי נחמן המוזכר ב"דעת זקנים" על התורה וכן מובאים בשמו מנהגים שונים. רבי נחמן זה הוא כנראה אחיהם של ר"י הלבן ורבי פתחיה מרגנשבורג.

בן אחותו היה רבי אליעזר מטוך, שהיה גם תלמידו<ref name=":2" />.

== תלמידיו ==
רבי אליעזר מטוך היה תלמידו של רבי יחזקיה ומציינו בכינוי מורי דודי.<ref name=":2"></ref>

גם רבי חיים פלטיאל ממגדבורג היה תלמידו של רבי יחזקיה,<ref>שו"ת מהר"ם מרוטנבורג דפוס לבוב סימן קנ"ז</ref> וכן רבי שמריה בן יצחק.<ref>תשובות מהר"ם מרוטנבורג וחביריו ח"א במבוא מאת שמחה עמנואל עמוד 106</ref>

רבי אביגדור הכהן מכנו בתואר מורי<ref>הגהות מרדכי כתובות רצ"א</ref> וכן המהר"ם מרוטנבורג .<ref>שו"ת מהר"ם מרוטנבורג דפוס לבוב סימן ק"ט - קי"א</ref>

== ספריו ==
ספרו פסקי מהרי"ח יצא לאור בחלקו על מסכתות בבא קמא, קידושין, שבת, אך מרבית חיבורו לא נדפס<ref name=":0" />.

כמו כן חיבר תוספות על מסכתות הש"ס ונדפס חלק מתוספותיו ופרישתו לפסחים בספר קימחא דפיסחא.

בקונטרס שם הגדולים לרבי אהרן שליצשטט נכתב שחיבר פסקי תוספות וייתכן שהכוונה לספרו פסקי מהרי"ח.

== קישורים חיצוניים ==
* [https://hebrewbooks.org/16185 פסקי מהרי"ח על מסכת בבא קמא] באתר HebrewBooks
* [https://hebrewbooks.org/16111 פסקי מהרי"ח על מסכת שבת] באתר HebrewBooks
* 

== הערות שוליים ==

קטגוריה:בעלי התוספות
קטגוריה:מגדבורג
קטגוריה:ראשוני אשכנז
יחסי צ'ילה–קמבודיה

יחסי צ'ילה–קמבודיה הם יחסי החוץ בין צ'ילה וקמבודיה.

== היסטוריה ==
היחסים הדיפלומטיים בין קמבודיה לצ'ילה כוננו באופן רשמי ב-9 בינואר 1974, אולם נותקו כעבור 9 ימים וחודשו רק בשנת 1990.

== נציגויות דיפלומטיות ==
* קמבודיה מיוצגת בצ'ילה באמצעות שגרירותה בוושינגטון די סי, ארצות הברית.
* צ'ילה מיוצגת בקמבודיה באמצעות שגרירותה בבנגקוק, תאילנד.

== הערות שוליים ==
אדמונד בריסטו

מוזיאון לאמנות של דנוור.]]
אדמונד בריסטו (; 1 באפריל 1787 – 12 בפברואר 1876) היה צייר אנגלי, של טבע דומם וצייר בעלי חיים.<ref></ref>

== ביוגרפיה ועבודה ==
בריסטו נולד באטון, ברקשייר, בנו של צייר סמלי אצולה (הרלדיקה). בגיל צעיר הוא קיבל פטרונות מהנסיכה אליזבת, דוכס קלרנס (לאחר מכן ויליאם הרביעי) ואחרים. הוא עשה רישומים של דמויות ידועות באיטון קולג' ובווינדזור, צייר טבע דומם, פנים ונושאים ביתיים וספורטיביים.<ref></ref>

הייתה לו אהבה רבה לציור בעלי חיים, תוך ניצול כישרון נדיר להעביר את התנועות והביטויים האופייניים להם. הוא אהב להאניש קופים, ולצייר אותם בסצינות אנושיות בתוך בתים מאותה תקופה. הוא לימד ציור את ארתור ג'יימס סטארק, לדבריו היה ידיד ונתן עצות גם לצייר אדווין לנדסייר.<ref></ref>

בשנת 1809 הציג ציור, "נפח מפרזל סוס", בהאקדמיה המלכותית לאמנויות, והמשיך להציג באופן מזדמן שם ובמוסד הבריטי, ובחברת האמנים הבריטית, עד שנת 1838, אז הציג את "מרוץ החמורים" בגלריה ברחוב סאפוק.

בריסטו היה איש אקסצנטרי בעל רוח עצמאית ועבד רק כשהנפש ריגשה אותו - לא לפי הזמנה. לעיתים סירב אפילו למכור את עבודותיו המוגמרות. הוא הצטיין ברישום של קופים, חתולים וסוסים.

עבודותיו נטו להיות בקנה מידה קטן, תוך תשומת לב רבה לפרטים. רבות מיצירותיו נקנו על ידי אספנים פרטיים. תחריטים של כמה מעבודותיו הופיעו במגזין הספורט ובמקומות אחרים.

בריסטו ייצר מעט מאוד במהלך חמש עשרה השנים האחרונות לחייו.

הוא נפטר באטון ב־12 בפברואר 1876, בגיל 89.

== גלריה ==
<gallery mode="packed" heights="160">
File:Edmund Bristow (1787-1876) - From a Set of Four Singeries, An Encounter on a Bench - 515722.1 - National Trust.jpg
File:Edmund Bristow (1787-1876) - Three Sporting Dogs in a Landscape, with a Distant View of Windsor Castle - 515590 - National Trust.jpg
File:Interior of a phlebotomist's shop with anthropomorphic parti Wellcome V0011060.jpg
File:Edmund Bristow - Bukolische Landschaft, 1830.jpg
File:Monkeys representing human beings in a tooth-drawer's surger Wellcome V0012083.jpg
File:Edmund Bristow (1787-1876) - View of Windsor Castle from the River, with Cattle, and Two Men in a Boat - 515598 - National Trust.jpg
File:Edmund Bristow (1787-1876) - Horseman and Herdsman Conversing on a Road - 515517.1 - National Trust.jpg
File:Edmund Bristow (1787-1876) - A White Horse with a Groom, and Sheep in a Barn - 515723.2 - National Trust.jpg
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1787
קטגוריה:בריטים שנפטרו ב-1876
Sen Maşallah

"Sen Maşallah" (באנגלית: "How Amazing You Are"; ובעברית: "כַּמָּה אַתְּ מַדְהִימָה") הוא שיר שהוקלט על ידי הזמר הטורקי גובן יוריי, ביחד עם הזמרת-יוצרת הטורקייה דריה אולו.<ref name=":0"></ref> הוא יצא לאור ב-14 ביולי 2017, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":0" /> "Sen Maşallah" הוא סינגל הבכורה של יוריי.<ref name=":1"></ref>

השיר לא זכה להצלחה במצעדים, אך צבר למעלה מ-90 מיליון צפיות.<ref name=":0" />

== רקע וכתיבה ==
את השיר כתבה דריה אולו ביחד עם אסיל גוק, עבור גובן יוריי שבחר להוציא אותו כסינגל הבכורה שלו.<ref></ref> הרמיקס של "Sen Maşallah" שפורסם ביוטיוב ב-16 ביולי 2017, יומיים לאחר צאת השיר עצמו, זכה להצלחה נאה גם כן כאשר הצליח לצבור למעלה מ-1.2 מיליון צפיות – הוא לא פורסם בספוטיפיי בשונה מהסינגל עצמו.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref name=":1" />

== וידאו קליפ ==
הווידאו קליפ הנלווה של "Sen Maşallah" הועלה לערוץ היוטיוב של netd müzik ב-14 ביולי 2017, ביום יציאתו כסינגל.<ref name=":0" /> ביממה הראשונה שלו, צבר למעלה מ-1.1 מיליון צפיות והיה לאחד מהקליפים הטורקיים הבודדים שעשו זאת בשנת 2017.<ref></ref> הקליפ צבר 60 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.<ref></ref>

נכון לאוגוסט 2023 עומד מונה הצפיות של הקליפ על למעלה מ-105 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|14 ביולי 2017
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי דריה אולו
קטגוריה:שירים בטורקית
קטגוריה:שירים שנכתבו על ידי דריה אולו
קטגוריה:שירים על יופי
קטגוריה:סינגלים בהוצאת DMC
חבורת דימונה

חבורת דימונה קומיקס הייתה קולקטיב של קומיקסאים ישראלים.

== היסטוריה ==
דימונה קומיקס הוקמה בשנת 2002 על ידי סטודנטים מהאקדמיה לאמנות ועיצוב בצלאל והמרכז העצמאי ללימודי עיצוב בתל אביב (ויטל, היום חלק משנקר) שחיפשו דרך לפרסם קומיקס משלהם. חברי הקבוצה המייסדים היו הישראלים גיא מורד, מיכל ברוך, מירב שאול, יפעת כהן ואמיתי סנדי,<ref></ref> יחד עם הסופר הגרמני יאן פינד, אך הוא עזב את הקבוצה לאחר פרסום הכרך הראשון בתחילת 2003.<ref name="CBR">[http://www.comicbookresources.com/?page=article&id=4948 Talking with Amitai Sandy about Israeli comics and the Dimona Comix Group]. Comicbook Resources, 28. April 2005</ref>

היוצרים החליטו לפרסם את הקומיקס שלהם באנגלית ובחרו בשם "דימונה" כשם ישראלי, אך שקל לבטא אותו גם עבור לא-ישראלים. האנתולוגיות של דימונה עוסקות בעיקר בניכור, בפנטזיות, ובפחדים של צעירים ישראלים הנובעים מהסכסוך הישראלי-ערבי במזרח התיכון. הסיפורים באסופות דימונה מכילים אלמנטים סוריאליסטיים וקפקאיים, כמו הפיכתם לבעלי חיים וממנה, כדי לאפיין תרבות בה חיי היומיום יוצאים מכלל שליטה.<ref>Nicholas Mirzoeff: [http://books.google.com/books?id=LDkbcvO5SZoC&pg=PA113 Watching Babylon: the war in Iraq and global visual culture]. Routledge, 2005, S. 113ff</ref> האמנות באסופות מגוונת מבחינת סגנון, ובוחנת את גבולות מדיום הקומיקס.

בשנת 2005 דימונה קומיקס הפיקה את האנתולוגיה "דימונה 3" יחד עם "שירלי! קומדיית סקס" כאסופת קומיקס עצמאית. נועה אברבנאל נוספה כיוצרת, עם איורים מאת סנדי. הספר מגולל את סיפורה של ילדה ישראלית טיפוסית: בית ספר, שירות צבאי חובה בצה״ל, טיול אחרי צבא, אוניברסיטה. התיאורים המפורשים של מערכות היחסים המיניות שלה גרם לקשיים עם מו"לים זרים שראו את האסופה כפורנוגרפית.<ref>[http://www.jpost.com/Home/Article.aspx?id=5635 Thinking outside the (dialogue) box]. Jerusalem Post, 24. November 2005</ref>

באותה שנה השתתפו חברי דימונה בפסטיבל הקומיקס הבינלאומי באנגולם , צרפת וזכו לשבחים.<ref></ref> חברת ההפצה דיימונד החלה מפיצה את האנתולוגיות שלהם בחנויות קומיקס בעולם.<ref></ref>

== קומיקס ==
* דימונה - אנתולוגיית קומיקס ישראלית 1, 2003
* דימונה - אנתולוגיית קומיקס ישראלית 2, 2003
* דימונה - אנתולוגיית קומיקס ישראלית 3, 2005
* שירלי! קומדיית מין 2005

== ביקורות ==
* Comical reality. Dimona Comix, a group of graphic artists. Curve Magazine, 1. July 2006
* The Comics-Journal 267, P. 16ff
* [https://www.cbr.com/talking-with-amitai-sandy-about-israeli-comics-and-dimona-comix-group/ Talking With Amitai Sandy about Israeli Comics and Dimona Comix Group], Comic Book Resources, April 28th, 2005

== הערות שוליים ==

קטגוריה:אמנים ישראלים
קטגוריה:קומיקס ישראלי
קטגוריה:קומיקסאים ישראלים
המכון הפדרלי לקניין תעשייתי

המכון הפדרלי לקניין תעשייתי (ברוסית: Федеральный институт промышленной собственности) הוא ארגון כפוף לשירות הפדרלי לקניין רוחני. זהו יורשו החוקי של מכון המחקר המדעי לבדיקת פטנטים ממלכתיים (Всесоюзного научно-исследовательского института государственной патентной экспертизы), שנוצר בשנת 1960.

מטרת המכון היא לבצע עבודות הכנה ליישום של השירות הפדרלי לקניין רוחני (רוספטנט) האחראית לרישום פטנטים והמכון מבצע פעולות הגנה המשפטית והגנה על המצאות, מדגמי תועלת, מדגמים רשומים, סימני מסחר, סימני שירות, כינויי מקור לסחורות, תוכנות מחשבים ומאגרי מידע.

== מחלקות השירות ==
* [http://new.fips.ru/about/vptb-otdelenie-vserossiyskaya-patentno-tekhnicheskaya-biblioteka/ ספריית הפטנטים הרוסית]
* [http://patent-analytics.fips.ru/ ניתוח פטנטים]
* [http://new.fips.ru/about/tspti-tsentr-podderzhki-tekhnologiy-i-innovatsii/index.php מרכזי תמיכה בטכנולוגיה וחדשנות]
* לשכת סכסוכי פטנטים

== קישורים חיצוניים ==
* 

* [http://new.fips.ru/ האתר הרשמי]
* [http://obr.fips.ru/ האתר הרשמי של המרכז המדעי והחינוכי של המכון הפדרלי לקניין תעשייתי]

קטגוריה:מכוני מחקר רוסיים
קטגוריה:רוסיה: ארגונים ממשלתיים
Live Concert at the Forum

Live Concert at the Forum (בעברית: הופעה חיה בפורום) הוא אלבום ההופעה השני של הזמרת ברברה סטרייסנד, אשר יצא ב-1 באוקטובר 1972 על ידי קולומביה רקורדס. האלבום הופק בפועל על ידי ריצ'רד פרי אשר עבד רבות עם הזמרת לפני צאת האלבום.

האלבום מכיל את הופעתה של הזמרת באצטדיון הפורום שבקליפורניה ב-15 באפריל אותה שנה כחלק מאירוע תמיכה בג'ורג' מקגוורן אשר היה מועמד באותה תקופה לנשיאות ארצות הברית.

== רקע וסינגלים ==
מתוך האלבום הופצו 3 סינגלים אשר כולם היו ביצועים חיים של הזמרת מהמופע. הסינגל הראשון היה "Sweet Inspiration" / "Where You Lead", אשר הופץ ב-25 במאי באותה השנה ואחריו הופצו הסינגלים "Sing / Make Your Own Kind of Music" ו-"Didn't We" באוגוסט ונובמבר באותה השנה (בהתאמה).

בשנת 1989 הופץ אלבום ההופעה מחדש והפעם על גבי תקליטור, עם עטיפה נלוות לתקליטור.

== ביקורת, פרסים ומועמדויות ==
הסינגל הראשון היה מועמד לפרס גראמי בקטגוריית: "הביצוע הווקאלי הנשי הטוב ביותר בשיר פופ". גם מבקרי המוזיקה נתנו לאלבום ביקורות חיוביות כאשר רבים החמיאו לקולה החזק והעוצמתי של הזמרת. מבחינה מסחרית האלבום זכה להצלחה בארצות הברית כאשר הגיע למעמד פלטינה במדינה. בקנדה הגיע למקום ה-17 במצעד האלבומים הקנדי.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
Barbra Joan Streisand

Barbra Joan Streisand (בעברית: ברברה ג'ואן סטרייסנד) הוא אלבומה ה-13 של הזמרת ברברה סטרייסנד, אשר יצא באוגוסט 1971 על ידי קולומביה רקורדס. האלבום הופק על ידי ריצ'רד פרי ובכך זה היה האלבום השני שהופק על ידו. בנוסף עבדה הזמרת גם להקת פאני שעשתה קולות רקע באלבום.

האלבום מכיל קאברים של לאמנים כמו ג'ון לנון ולאורה נירו ובנוסף גם למספר שירים מאלבומה של קרול קינג, Tapestry.

== הצלחה מסחרית ==
האלבום הגיע למקום ה-11 בארצות הברית ומכר מדינה 500 אלף עותקים מה שהקנה לו מעמד אלבום זהב. בנוסף גם דורג במקום ה-10 במצעד אלבומי ה-פופ ובמקום ה-99 במצעד השנתי של מגזין קאש בוקס. בקנדה האלבום הגיע למקום ה-25 במצעד האלבומים הקנדי. האלבום קיבל גם נתוני מכירות גם בבלגיה ושוודיה

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
קיפ פארדו

קווין איאן "קיפ" פארדו (אנגלית: Kevin Ian "Kip" Pardue; נולד ב-23 בספטמבר 1975) הוא שחקן קולנוע, טלוויזיה ודוגמן אמריקאי אשר נודע בזכות תפקידיו בסרטים לזכור את הטיטאנים, חוקי המשיכה<ref name="WillisMonush2004"></ref> .

== ביוגרפיה ==
פארדו נולד באטלנטה, ג'ורג'יה. הוא למד בבית הספר תיכון באטלנטה. השם "קיפ" מקורו בראשי התיבות של שמו המלא.

לאחר שסיים את לימודיו באוניברסיטת ייל, שם שיחק פוטבול, התגלה פארדו על ידי היחצ"ן של מולי רינגוולד . הוא דגמן עבור חברות האופנה ארמני, פולו ראלף לורן ואברקרומבי אנד פיץ'. הוא נמנה עם עשרת השחקנים הטובים לשנת 2003. <ref>[http://liverampup.com/entertainment/loggerheads-gay-character-kip-pardue-yet-married-dated-multiple-girlfriends-dating-history.html Loggerheads' Gay Character Kip Pardue: Not Yet Married But Dated Multiple Girlfriends and Dating History]</ref>

ב -31 באוקטובר 2018 הודיעה מחלקת משטרת חוף הרמוסה כי היא חוקרת דיווח על פגיעה מינית שהגישה השחקנית שרה סקוט (דם אמיתי), שנפגעה מינית בחודש מאי על ידי פארדו, עמית לשעבר למשחק בסדרה. <ref></ref> ב-7 ביולי 2019, התאחדות האמנים ואמניות של אמריקה (SAG-AFTRA) מצאה את פארדו אשם בהטרדה מינית והוא נקנס ב-6,000 דולר בגין הטרדה מינית של סקוט. <ref>https://variety.com/2019/tv/news/sag-aftra-kip-pardue-sexual-harassment-case-1203260707/</ref>

==קישורים חיצוניים==

== הערות שוליים ==

קטגוריה:בוגרי אוניברסיטת ייל
קטגוריה:דפים עם תרגומים שלא נסקרו
קטגוריה:אמריקאים שנולדו ב-1976
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
טופו צ'יקו

טופו צ'יקו (בספרדית: Topo Chico) הוא מותג של מים מינרליים מבעבעים.

==היסטוריה==
מקורם של מי טופו צ'יקו בחברה שנוסדה ב-1895 במונטריי שבמקסיקו. המשקה שואב את שמו מההר סרו דל טופו צ'יקו הסמוך למונטריי.

ב-2017 רכשה קוקה קולה את טופו צ'יקו תמורת סכום של 220 מיליון דולר והביאה להרחיב את השוק שלו ולהגדיל את הפופולריות שלו, שבמקור הצטמצמה לצפון מקסיקו ולטקסס, לרחבי ארצות הברית כולו.

המשקה זוכה למעמד של משקה קאלט (פולחן).

ראנץ' ווטר הוא קוקטייל המבוסס על טקילה, מיץ ליים וטופו צ'יקו שנמזגים על קרח.

בספטמבר 2020 התפרסם שלראשונה בתולדות החברה מתכוונת קוקה קולה לשתף פעולה עם תאגיד מולסון קורס ליצירת משקה אלכוהולי על בסיס סלרי ומי טופו צ'יקו.

==קישורים חיצוניים==

* 
* [https://www.topochicousa.net/our-history ההיסטוריה של המותג באתר הרשמי] 
* 

קטגוריה:מוצרי חברת קוקה-קולה
קטגוריה:מים מינרליים
קטגוריה:מותגי משקאות